สำนักงานเขตคลองเตย โดยฝ่ายสิ่งแวดล้อมและสุขาภิบาล และฝ่ายเทศกิจ ลงพื้นที่ตรวจสอบเรื่องร้องเรียนตามที่มีการแจ้ง ปรากฎว่า ขณะตรวจสอบบ้านเลขที่ 119/37 พบผู้พักอาศัยภายในบ้านดังกล่าวเป็นชาวเมียนมา โดยมีผู้ใหญ่ 2 ท่าน และเด็ก(ลูก) 7 ท่าน ไม่พบกลิ่นควันจากการสูบบุหรี่และไม่มีการส่งเสียงดังในช่วงเวลาตรวจสอบ โดยทางผู้พักอาศัยมีใบอนุญาตทำงานถูกต้องตามกฎหมาย ประกอบอาชีพกรรมกร (กิจการก่อสร้าง) และมีการเข็นรถออกไปขายโรตีบ้าง และแจ้งว่าอาศัยอยู่บ้านเลขที่ดังกล่าวมา 16 ปีแล้ว ซึ่งอาจมีเพื่อนที่พักอาศัยที่อื่นแวะเวียนมาหาบ้างและมีการสูบบุหรี่บริเวณหน้าบ้าน เจ้าหน้าที่จึงได้แนะนำให้ทางผู้พักอาศัยงดการสูบบุหรี่บริเวณหน้าบ้านหรือพื้นที่สาธารณะเพื่อป้องกันกลิ่นควันรบกวนผู้อื่น และห้ามมีการมั่วสุมหรือส่งเสียงดังรบกวนผู้อื่นทั้งในช่วงเวลากลางวันและกลางคืน ทั้งนี้จักได้กวดขันอย่างต่อเนื่องต่อไป //ฝ่ายสิ่งแวดล้อมและสุขาภิบาล ขอบคุณสำหรับการแจ้งข้อมูลค่ะ
บ้านเลขที่ 119/37 ขนคนต่างด้าว เข้าเมืองทุกวัน ค้ายา สูบบุหรี่หนักมาก ส่งเสียงรบกวน แจ้งไปเรื่องเงียบ อิฉันเปิดหอพัก ลูกบ้านไม่กล้าอยู่แล้ว มีคนแปลกหน้า มาดึกๆ มั่วสุมทุกคืน ทุกวัน วอนท่านชัชชาติลงมาตรวจสอบเถอะค่าา
รอการอัพเดทอยู่นะ